มีเพศสัมพันธ์กับแฟนวันที่8/11ค่ะ แต่ไม่ได้ป้องกัน มีการหลั่งนอก คือเริ่มเป็นประจำเดือนตั้งแต่วันที่26ของเดือนที่แล้วค่ะ เป็นได้ประมาณ5-6วัน พอมานับวันครบรอบเดือนก็จะเป็นอีกทีในวันพรุ่งนี้ค่ะ แต่ระหว่างนี้ คือมีอาการคลื่นไส้อยู่บ่อยๆ หลังๆมาท้องก็เริ่มอืดค่ะ ช่วงนี้ร้องไห้ง่ายมาก และเมื่อได้กลิ่นอาหารที่ไม่ชอบอยู่แล้วจะรู้สึกว่าเหม็นมากค่ะ แต่ไม่นึกอยากทานของเปรี้ยวนะคะ เลยสงสัยว่าตั้งครรภ์หรือเปล่าคะ
สวัสดีค่ะ หากประจำเดือนมาวันที่ 26 ต.ค. แล้วได้มีเพศสัมพันธ์ในวันที่ 8 พ.ย. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%สำหรับอาการคลื่นไส้ ท้องอืด อารมณ์อ่อนไหว เหม็นอาหาร น่าจะเป็นอาการก่อนการมีประจำเดือนมาได้ เพราะอาการต่างๆ ของการตั้งครรภ์ โดยปกติจะเกิดหลังจากอาการขาดประจำเดือนไปปแล้วประมาณ 2 สัปดาห์ ดังนั้น แนะนำควรรอดูประจำเดือนไปอีกซัก 2-3 วันก่อน หากประจำเดือนยังคงไม่มา จึงค่อยตรวจหาการตั้งครรภ์ดูค่ะ